SteamOS

Το SteamOS είναι ένα λειτουργικό σύστημα που δημιουργήθηκε από την Valve Corporation και βασίζεται στo Arch Linux. Έχει σχεδιαστεί για να είναι το κύριο λειτουργικό σύστημα των μικρο-κονσολών Steam Machines, όπως το Steam Deck, το Steam Machine, και το Steam Frame, αλλά λειτουργεί και σε ηλεκτρονικούς υπολογιστές. To Steam OS μπορεί να παίξει παιχνίδια που έχουν δημιουργηθεί για Linux αλλά και για Windows μέσω μιας εφαρμογής της Valve Corporation που ονομάζεται Proton

 Χαρακτηριστικά 
Το SteamOS θα είχε μια λειτουργία παρόμοια με ένα υβριδικό Υπολογιστή και κονσόλας. Θα έκανε εφικτό οι παίκτες να παίζουν παιχνίδια του Steam στο σαλόνι τους, στις τηλεοράσεις τους, χωρίς να έχουν τον άλλοτε απαραίτητο ακριβό εξοπλισμό. Θα μπορούσε ο χρήστης να κάνει Stream τα παιχνίδια του από την συλλογή του όπου ήθελε στο σπίτι του. Το λειτουργικό αυτό είναι ένα λειτουργικό Ανοικτού Κώδικα (Open Source) επιτρέποντας τους χρήστες να επεξεργαστούν και να χτίσουν πάνω στον κώδικα, ενώ το βασικό λειτουργικό του Steam παραμένει κλειστό.

Τα ελάχιστα χαρακτηριστικά υλικού για την λειτουργία του SteamOS είναι:

 Intel ή AMD επεξεργαστής με 64-bit δυνατότητες
 4 GB μνήμης Ram, ή περισσότερο
 Τουλάχιστον 200 GB ελεύθερα στον δίσκο
 Κάρτα γραφικών Nvidia , AMD (Radeon 8500 ή νεότερη), ή ενσωματωμένα γραφικά Intel
 1 ή παραπάνω θύρες USB

 Ιστορία 
Η πρώτη Beta έκδοση του λογισμικού κυκλοφόρησε στις 13 Δεκεμβρίου 2013 και αποφάσισε να διαθέσει την πρώτη έκδοση του λειτουργικού της συστήματος στο κοινό, ταυτόχρονα με την αποστολή των 300 πρώτων Steam Machines. Τον ίδιο χρόνο, λίγους μήνες νωρίτερα, ανακοινώθηκε το λογισμικό μαζί με το υλισμικό που το συνόδευε από τον συνιδρυτή της Valve (στην οποία ανήκει το Steam) Gabe Newell. Τον Οκτώβριο του 2013 η Nvidia ανακοίνωσε ότι θα υποστηρίζει το SteamOS ενώ έφτιαξε και μια πλατφόρμα για Developers με το όνομα "Nvidia GameWorks". Η επίσημη έκδοση του λογισμικού έγινε στις 10 Νοεμβρίου του 2015.

 Ακυκλοφόρητα Παιχνίδια 
Αρκετά παιχνίδια ανακοινώθηκαν ότι θα ήταν διαθέσιμα στο SteamOS αλλά η έκδοση τους δεν έγινε ποτέ. Αυτά ήταν τα:

 Batman: Arkham Knight
 Gauntlet (2014 video game)
 Evolve (video game)
 Project CARS
 Street Fighter V
 The Witcher 3: Wild Hunt
 Total War: Rome II

 Εκδόσεις  
+ΈκδοσηΚωδικό όνομαΒασική ΔιανομήΣημειώσειςSteamOS 1.0alchemistDebian 7 (Wheezy)
(04-05-2013)SteamOS 2.0DrewmasterDebian 8 (Jessie)
(25-04-2015)Αλλαγές σε σχέση με την έκδοση SteamOS 1.0 :

 Αναβάθμιση των Drivers και των γραφικών
 Προσαρμοσμένος συνθέτης γραφικών
 Αυτόματες αναβαθμίσεις από τις Valve SteamOS αποθήκεςSteamOS 3.0ClockwerkArch Linux RollingΔεν έχει δημοσιευθεί ακόμα η αναβάθμιση 

 Αποδοχή και αντιδράσεις 
Μετά την ανακοίνωση του SteamOS οι περισσότεροι κατασκευαστές ηλεκτρονικών παιχνιδιών και προγραμματιστές αντέδρασαν θετικά. Πολλοί χαρακτήρισαν τα νέα καταπληκτικά, όπως ο κατασκευαστής του Minecraft, Markus Persson, και ενθαρρυντικά για κατασκευαστές μικρών παιχνιδιών.

Μετά την κυκλοφορία της Beta έκδοσης του λογισμικού υπήρχαν θετικές και αρνητικές αντιδράσεις. Κάποιοι έδωσαν καλές κριτικές μιλώντας για την ευκολία χρήσης του λογισμικού και τις μελλοντικές προοπτικές του. Άλλοι, όπως το Eurogamer, είχαν αρκετά προβλήματα με την έλλειψη επιλογών και σε σχέση με την συνδεσιμότητα. Ωστόσο παρά τα προβλήματα ο ίδιος ιστότοπος το χαρακτήρισε ως μια καλή αρχή.

 Λήψη 
http://store.steampowered.com/steamos/buildyourown

 Δείτε επίσης 

 Linux Gaming
 Steam
 Valve

 Παραπομπές 

Κατηγορία:Διανομές Linux